510 



secundus conicus, tertia ferme parte brevior articulo primo 

 eoque tertia parte tenuior. 



Annuli corporis omnes præter prothoracicum et nonum 

 abdominis transverse quadrati, lateribus levissime rotundati. 

 Scuta corporis lævia, nitida, rugulis transversis levissimis 

 sparsa, omnia præter prothoracis et annuli noni abdominis 

 tenuia. Prothorax quadratus, antrorsum quinta ferme parte 

 angustatus. Scuta dorsalia abdominis lateribus late emargi- 

 nata, aream spiraculiferam membranaceain, planiusculam am- 

 plectentia. Impressiones musculares thoracicæ evanidæ, abdo- 

 minales levissimæ, lineares, decurtatæ. Pleuræ larvæ pronæ 

 anguste conspicuæ, vix rotundatæ, supra et infra sulcis al- 

 tissimis definitæ, profunde duplicatæ. Segmenta ventralia 

 sulcis binis manifestis, leviter excurvis, post convergentibus 

 impressa. 



Annulus nonus abdominis annulo octavo duplo longior 

 eoque sexta parte angustior, ejusdem ferme longitudinis et 

 latitudinis, supra planiusculus, bisulcus, minute punctatus, 

 transverse rugosus, rugis undulatis , e sulcis radiantibus. 

 Margines laterales acute carinati, quinquedentati , clentibus 

 brevibus, robustis, acutis, magnitudine sensim crescentibus; 

 latera infra carinas tuberculis setiferis minutis, rotundatis 

 crebrata. 



Cerci annulo quadruplo breviores, bifidi; rami subæquales, 

 magnitudine et formå cum dentibus postremis carinarum late- 

 ralium convenientes, sursum curvati. Spatium cercorum obo- 

 vatum, triplo longius quam latius, cerco utroque dimidio 

 angustius, fundo abrupte acuminato, apertura parallela, paulo 

 angustiore quam media parte. 



Annulus analis annulo nono dimidio brevior, infra et 

 lateribus tuberculis setigeris minutis, rotundatis parce ad- 

 spersus. Hami scansorii tubum analem non superantes, va- 

 lidi, introrsum vergentes. 



Spiracula oblonge ovata, apice late rotundata; atrium 

 magnum, rotundatum, ante rimas situm; rimæ respiratoriæ 

 distantes, subrectæ, ferme parallelæ. 



